CELEX: 32017D0089
Language: bg
Date: 2017-01-17 00:00:00
Title: Решение за изпълнение (ЕС) 2017/89 на Комисията от 17 януари 2017 година за установяването на годишните списъци на приоритетите за 2017 година за разработването на мрежови кодекси и насоки (Текст от значение за ЕИП. )

18.1.2017   
            
            
               BG
            
            
               Официален вестник на Европейския съюз
            
            
               L 14/14
            
         РЕШЕНИЕ ЗА ИЗПЪЛНЕНИЕ (ЕС) 2017/89 НА КОМИСИЯТА
   от 17 януари 2017 година
   за установяването на годишните списъци на приоритетите за 2017 година за разработването на мрежови кодекси и насоки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 714/2009 на Европейския парламент и на Съвета от 13 юли 2009 г. относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003 (1), и по-специално член 6, параграф 1 от него,
   като взе предвид Регламент (ЕО) № 715/2009 на Европейския парламент и на Съвета от 13 юли 2009 г. относно условията за достъп до газопреносни мрежи за природен газ и за отмяна на Регламент (ЕО) № 1775/2005 (2), и по-специално член 6, параграф 1 от него,
   като има предвид, че:
   
               (1)
            
            
               Разработването и прилагането на мрежови кодекси и насоки е важно за пълната интеграция на вътрешния енергиен пазар. С третия енергиен пакет (3) се създаде институционална рамка за разработването на мрежови кодекси с оглед на хармонизирането, когато е необходимо, на техническите, експлоатационните и пазарните нормативни уредби, уреждащи електроенергийните и газовите мрежи. За целта Агенцията за сътрудничество между регулаторите на енергия (ACER), Европейската мрежа на операторите на преносни системи (ЕМОПС) и Комисията работят в тясно сътрудничество с всички съответни заинтересовани страни.
            
         
               (2)
            
            
               Областите, в които може да бъдат разработени мрежови кодекси, са определени в член 8, параграф 6 от Регламент (ЕО) № 714/2009 и Регламент (ЕО) № 715/2009. Въпреки възможността за разработване на мрежови кодекси Комисията може също така да вземе решение за разработването на насоки в областите, посочени в член 18, параграфи 1, 2 и 3 от Регламент (ЕО) № 714/2009 и член 23, параграф 1 от Регламент (ЕО) № 715/2009. В съответствие с член 6, параграф 1 от Регламент (ЕО) № 714/2009 и от Регламент (ЕО) № 715/2009 Комисията първо следва да установи годишен списък на приоритетите за определяне на областите, които да бъдат включени при разработването на мрежови кодекси.
            
         
               (3)
            
            
               През последните три години вече бяха приети и публикувани хармонизирани правила за природния газ по отношение на процедурите за управление на претоварването, разпределянето на капацитета, балансирането и оперативната съвместимост, както и за обмена на данни.
            
         
               (4)
            
            
               Вече бяха приети и публикувани хармонизирани правила за електроенергията по отношение на разпределянето на преносната способност и управлението на претоварването, на присъединяването на производителите на електроенергия към електроенергийната мрежа, на присъединяването на потребители, по отношение на постоянния ток с високо напрежение и на разпределянето на преносната способност.
            
         
               (5)
            
            
               По време на обществената консултация (4) повечето от заинтересованите страни подкрепиха определянето на вече започнатата работа като приоритет и подчертаха значението на правилното и добре координирано прилагане на приетите мрежови кодекси и насоки, при което се осигурява структурирано участие на заинтересованите страни. По отношение на електроенергията, няколко заинтересовани страни подкрепиха разработването на правила за хармонизирани структури на тарифите за пренос, правила относно разпределената гъвкавост и правила относно оперативното обучение.
            
         
               (6)
            
            
               Отчитайки отговорите на заинтересованите страни и с оглед на бъдещите законодателни инициативи в контекста на инициативата за структурата на пазара, различните действия, които са необходими, за да се гарантира пълната интеграция на вътрешния енергиен пазар, както и факта, че за прилагането на мрежовите кодекси и насоките ще са необходими значителни ресурси от всички съответни страни, включително Европейската комисия, ACER, ЕМОПС и заинтересованите страни, в годишния списък на приоритетите не бяха добавени нови области.
            
         
               (7)
            
            
               Отчитайки заключенията на Европейския регулаторен форум за газ от 2016 г., през 2017 г. изменението на кодекса за газопреносните мрежи за оперативната съвместимост и правилата за обмен на данни, включващо приетия стандарт CEN за качеството на висококалоричния природен газ (H-газ) (EN 16726:2015) няма да бъде продължено,
            
         ПРИЕ НАСТОЯЩОТО РЕШЕНИЕ:
   Член 1
   С настоящото решение се установяват годишните списъци на приоритетите за 2017 г. за разработването на мрежови кодекси и насоки за електроенергията и природния газ.
   Член 2
   Годишният списък на приоритетите за 2017 г. за разработването на хармонизирани правила за електроенергията е следният:
   
               —
            
            
               правила относно експлоатацията на системата (завършване на етапа на приемане от Комисията след гласуване в комитета през 2016 г.),
            
         
               —
            
            
               правила относно изискванията и процедурите при извънредни ситуации и възстановяване на услугата (завършване на етапа на приемане от Комисията след гласуване в комитета през 2016 г.),
            
         
               —
            
            
               правила относно балансирането (завършване на етапа на приемане от Комисията след гласуване в комитета през 2017 г.),
            
         Член 3
   Годишният списък на приоритетите за 2017 г. за разработването на хармонизирани правила за природния газ е следният:
   
               —
            
            
               правила относно хармонизирани структури на тарифите за пренос на газ (завършване на етапа на приемане от Комисията след гласуване в комитета през 2016 г.),
            
         
               —
            
            
               правила относно общ пазарен подход в ЕС за разпределяне на „новоизградения“ газопреносен капацитет (завършване на етапа на приемане от Комисията след гласуване в комитета през 2016 г.).
            
         Член 4
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 17 януари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 211, 14.8.2009 г., стр. 15.
   
      (2)  ОВ L 211, 14.8.2009 г., стр. 36.
   
      (3)  Третият енергиен пакет се състои от Директива 2009/72/ЕО на Европейския парламент и на Съвета от 13 юли 2009 г. относно общите правила за вътрешния пазар на електроенергия и за отмяна на Директива 2003/54/ЕО (ОВ L 211, 14.8.2009 г., стр. 55), Директива 2009/73/ЕО на Европейския парламент и на Съвета от 13 юли 2009 г. относно общите правила за вътрешния пазар на природен газ и за отмяна на Директива 2003/55/ЕО (ОВ L 211, 14.8.2009 г., стр. 94), Директива 2003/55/ЕО на Европейския парламент и на Съвета от 26 юни 2003 г. относно общите правила за вътрешния пазар на природен газ и отменяне на Директива 98/30/ЕО (ОВ L 176, 15.7.2003 г., стр. 57), Регламент (ЕО) № 714/2009, Регламент (ЕО) № 715/2009 и Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (ОВ L 211, 14.8.2009 г., стр.1).
   
      (4)  Отговорите са публикувани на адрес: https://ec.europa.eu/energy/en/consultations/consultation-establishment-annual-priority-lists-development-network-codes-and-0